laion/Wikipedia-Exotic huggingface dataset:
Rain

"Rain" (בעברית: "גֶשֶׁם") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן החמישי שלה, Erotica. השיר יצא לאור ב-19 ביולי 1993, כסינגל החמישי מתוך האלבום, על ידי חברות התקליטים האחים וורנר, מאבריק רקורדס וסייר רקורדס. השיר הגיע למקום השביעי במצעד הסינגלים הבריטי, וה-14 במצעד הבילבורד הוט 100. השיר נכתב והופק על ידי מדונה ושפ פטיבון. השיר הוא שיר בסגנון הפופ, המושפע מסגנון הטריפ הופ ומוזיקת הגל החדש. בנוסף לכך, תואר השיר כ-"שיר בסגנון המוזיקה העכשווית למבוגרים, שנחשב לידידותי ביותר, ביחס לשאר השירים מהאלבום Erotica, בו הוא נכלל". במרוצת השנים, נודע על ידי איגוד תעשיית ההקלטות הבריטי (BPI) כי השיר נמכר בבריטניה בלמעלה מ-130,771 עותקים בסך הכול. באוסטרליה קיבל את תואר הזהב. הווידאו קליפ המלא שיצא עבור השיר הועלה לערוץ היוטיוב של מדונה ב-26 באוקטובר 2009. הוא בוים על ידי מארק רומנק וצולם בין ה-16 ל-19 במאי, 1993, בסנטה מוניקה, קליפורניה. בתחילת הקליפ ניתן לראות את מדונה יושבת על כיסא. נכון לינואר 2023, מונה הצפיות של הקליפ עומד על כ-18 מיליון צפיות. מדיה וקבצים בנושא Rain בוויקישיתוף מידע על היצירה "Rain" באתר מיוזיק בריינז מידע על הסינגל "Rain" באתר מיוזיק בריינז סרטון השיר "Rain" באתר יוטיוב Maverick – Representing the industry’s most visible artists and performers — from legends to rising stars (באנגלית) Sire Records Official Website, Sire Records Official Website (באנגלית) Official Charts Company, www.officialcharts.com Madonna Chart History, Billboard Madonna – Rain (באנגלית), נבדק ב-2019-03-18 Madonna’s “Rain” established her as a sensual New Age goddess, Music (באנגלית) Rain - Madonna | Songs, Reviews, Credits | AllMusic (באנגלית אמריקאית), נבדק ב-2020-05-04 Music Week - The immaculate guide to 50 years of Madonna, web.archive.org, ‏2008-09-11 ARIA - landing, www.aria.com.au Madonna (2009-10-26), Madonna - Rain (Official Music Video), נבדק ב-2019-03-20
מגטאותיס גיגנתי

מגטאותיס גיגנתי (שם מדעי: Megateuthis gigantea) הוא מין רכיכה גדולה נכחדת אשר חיה בתור היורה שבעידן המזוזואיקון בים תטיס סמוך לחופי אירופה ואסיה. רכיכה זו השתייכה לקבוצה הנכחדת בלמניטים והייתה הגדולה שבבני הקבוצה הנכחדת, שלא שרדה את הכחדת הקרטיקון. מאובניו התגלו ב-1820. אורך השריון של מין זה הגיע ל-46 ס"מ, מה שנתן ליצור הכולל אורך של קרוב לשלושה מטרים, גדול בהרבה מרוב הדיונונים. הוא היה בעל זרועות גדולות אשר שימשו לתפיסת מזון והיה בעל מבנה הנעה סילוני. בשנת 2013 נכנס המגטאותיס גיגנתי לספר השיאים של גינס בתור הבלמניט הארוך ביותר. מדיה וקבצים בנושא מגטאותיס גיגנתי בוויקישיתוף Megateuthis ✝, mindat.org - Hudson Institute of Mineralogy Longest belemnite, Guinness World Records, ‏09 December 2013 (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Campanile giganteum

Campanile giganteum הוא מין נכחד של חילזון ימי שהיה מבין הגדולים ביותר במיני החלזונות אי-פעם. הוא חי בתקופת האאוקן והגיע לאורך 40–60 ס"מ, מקביל לאורך הקונכייה של חצוצרת הים אך קטן יותר מזו של החצוצרה החקיינית, הגדול ביותר בחלזונות אי-פעם. מאובניו נמצאו סביב פריז שבצרפת ב-1840 והוגדרו בידי החוקר ז'אן-בטיסט דה לאמארק. עקב גודלו החילזון כנראה חי על קרקעית הים וחיפש עם משושיו טרף קבור בחול כמו תולעים, סרטנים ורכיכות אחרות. חילזון זה נכחד בסוף האאוקן וכיום ישנו רק מין אחד בסוג שלו - המין Campanile symbolicum, המצוי בחופי דרום אוסטרליה שמגיע לאורך 60–244 מ"מ. מדיה וקבצים בנושא Campanile giganteum בוויקישיתוף Campanile giganteum, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מגאנוירופיס

מגאנוירופיס (שם מדעי: Meganeuropsis) הוא סוג נכחד של חרק דומה לשפירית גדולה אשר חי ביערות השרכים העצומים של הפרם. חרק זה היה קרוב למגאנוירה, אך היה מעט קטן יותר. מאובני חרק זה התגלו ב-1937 בקנזס והכיל 2 מינים. המאובנים שנמצאו הכילו שרידי כנף באורך 330 מ"מ והחרק עצמו הגיע לאורך 430 מ"מ ולמוטת כנפיים של 690-710 מ"מ. דבר זה הופך את המגאנוירופיס לאחד החרקים הגדולים ביותר שחיו אי-פעם, לצד המגאנוירה, המזותהיירוס והמגאטיפוס (אנ') מאותו הזמן. החרק הגדול היה טורף שצד פרוקי-רגליים קטנים ממנו, ראשנים ודו-חיים קטנים. עם זאת עקב גודלו הוא היה חייב לקלוט כמויות רבות של חמצן. כשיערות השרכים דעכו נידון החרק להכחדה. מדיה וקבצים בנושא מגאנוירופיס בוויקישיתוף מגאנוירופיס, באתר האנציקלופדיה של החיים (באנגלית) מגאנוירופיס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אוסף פויכטונגר

אוסף פוֹיכְטְוַנגֶר הוא אוסף של יודאיקה ופריטי תרבות יהודית שנאספו על ידי היינריך פויכטונגר. כיום נמצאים פרטי האוסף במוזיאון ישראל. היינריך פויכטונגר נולד במינכן בשנת 1893. לאחר שרות צבאי בזמן מלחמת העולם הראשונה החל בלימודי רפואת שיניים במינכן ובהיידלברג. בשנות ה-20 של המאה ה-20 החל לאסוף תשמישי קדושה וחפצי אמנות יהודית אחרים, תחום אספנות שלא היה מקובל באותה עת. בשנת 1936 עלה לארץ ישראל. לאחר עלייתו הופקד אוספו, שאותו המשיך להגדיל, בבית הנכות הלאומי בצלאל. בסוף שנות ה-50 של המאה ה-20 החזיר לחזקתו את האוסף, שאוכסן בדירתו. האוסף נרכש על ידי ברוך ורות רפופורט מז'נבה בשנת ה'תשכ"ט כתרומה למוזיאון ישראל. בשנת 1971 הוצג האוסף בתערוכה במוזיאון. האוסף כולל למעלה מאלף פריטים המקיפים את כל תחומי החיים היהודיים. באוסף יצירות מאירופה, לצד יצירות מארץ ישראל, איראן, צפון אפריקה ועוד. בין הפריטים תשמישי קדושה, דברי דפוס וכתובות, לצד יצירות עממיות ובהן מגזרות נייר, מוצרי טקסטיל, קמעות, חותמות של מוסדות יהודיים ועוד. פריטים רבים מן האוסף מוצגים בתצוגת הקבע של האגף לאמנות ותרבות יהודית במוזיאון. מדיה וקבצים בנושא אוסף פויכטונגר בוויקישיתוף מרדכי נרקיס, שולחן הסדר וכליו: לתערוכת "פסח ואמנות" בבית הנכות הלאומי "בצלאל" בירושלים, העולם, 14 באפריל 1938 חוה זהבי, הרי יהודה ופולקלור יהודי, הצופה, 28 באוגוסט 1964 תצוגה חדשה במוזיאון ישראל, דבר, 29 במרץ 1971 מתנה: ספר אנטישמי משנת 1531, מעריב, 23 במרץ 1971 ראו: אוסף פויכטונגר: מסורת ואמנות יהודית, מוזיאון ישראל, ירושלים, תשל"א [1971], עמ' 12. ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
חדף הכיס

חדף הכיס (שם מדעי: Phascolosorex; אטימולוגית: פסקוגל-חדפי), הוא סוג של טורף כיס קטנטן דמוי חדף ממשפחת נמיות הכיס, הכולל 2 מינים האנדמיים ליערות הטרופיים ההרריים באי גינאה החדשה אשר מתחלק בין פפואה לאינדונזיה. חדפי הכיס הוכרו כסוג נפרד רק בשנת 1916, וקודם לכן סווגו כמינים בסוג פסקוגל; פרטים רבים אודות הביולוגיה והטקסונומיה של חדפי הכיס אינם ידועים. בין המינים מתקיימת חפיפה באזורים מסוימים. כפי שמרמז שמו, חדף הכיס חולק דמיון רב עם החדף: יש לו מבנה גוף קומפקטי וצר, ראש משולש וחרטום מחודד במיוחד דמוי מקור. האוזניים שלו דקיקות, קצרות ומעוגלות וזנבו ארוך ושעיר. הגפיים שלו קצרצרות, ולהן טפרים חדים המאפשרים לו לטפס בקלות על עצים. הפרווה של חדף הכיס עבה וצפופה, ובעלת מראה זיפי במקצת. צבעה משתנה בין חום אדמדם לחום אפרפר בהתאם למין, ולאורך הגב יש פס שחור צר ובולט המשתרע מהחוטם עד לזנב. הגחון והרגליים של חדף הכיס כהים במיוחד בניגוד לסוגים רבים של טורפי כיס וצבעם משתנה בין כתמתם לאדמדם. העיניים גדולות ושחורות, והאף זעיר ואדמוני; על הלחי וסביב החוטם ישנם זיפים בולטים אחדים. טווח אורך הגוף של חדפי הכיס 13–22 ס"מ (כולל הזנב), והזכרים גדולים במעט מהנקבות. האקולוגיה של חדפי הכיס אינה ידועה דיה; הם מאכלסים יערות גשם טרופיים ברכסי ההרים של גינאה החדשה, ונמצאים בגבהים של 3,100-900 מטר מעל פני הים (העדפות הגובה משתנות בין המינים). חדפי הכיס פעילים לרוב על הקרקע בחיפוש אחר מזון, אך הם מטפסים על עצים לעיתים קרובות. בניגוד לרובם המכריע של טורפי הכיס, חדפי הכיס הם פעילי יום בדרך כלל. התזונה שלהם מורכבת בעיקר מחרקים וחסרי חוליות אותם הם מאתרים באמצעות חיטוט באדמה הבוצית של יערות הגשם. הנקבה ממליטה שגר של כ-4 וולדות אשר שוהים בתקופה הראשונה לחייהם בכיס. האיום העיקרי על חדפי הכיס הוא אובדן בית גידול בדמות בירוא יערות וכן טריפה על ידי כלבי בית משוחררים. מצב השימור של המינים נחשב לשפיר דיו על ידי הרשימה האדומה של IUCN, והם מסווגים בקטגוריית ללא חשש (LC); הם מצויים במספר אזורים מוגנים. חדף כיס צר-פס (Phascolosorex dorsalis) - המין הקטן בסוג. תואר בשנת 1876. סימני ההיכר שלו: פרווה חומה-אפרפרה, בטן כתמתמה, פס שחור צר לאורך הגב וציצה לבנה בקצה הזנב. מצוי לאורך רכסי ההרים באי גינאה החדשה, הן בצד הפפואני והן בצד האינדונזי. חדף כיס אדום-בטן (Phascolosorex doriae) - המין הגדול והססגוני בסוג. הוכר כמין בפני עצמו בשנת 1911. סימני ההיכר שלו: פרווה שחרחרה אשר אדומה באזור הבטן והגרון ופס שחור עבה לאורך הגב. מצוי אך ורק במערב גינאה החדשה אשר תחת שליטת אינדונזיה. מדיה וקבצים בנושא חדף הכיס בוויקישיתוף חדף הכיס, באתר ITIS (באנגלית) חדף הכיס, באתר NCBI (באנגלית) חדף הכיס, באתר Animal Diversity Web (באנגלית) חדף הכיס, באתר האנציקלופדיה של החיים (באנגלית) חדף הכיס, באתר GBIF (באנגלית)
צומת אריאל

צומת אריאל (מכונה גם כיכר אריאל) הוא צומת בכניסה המערבית (כביש 4775, הראשית, לעיר אריאל, ובצמוד לכפר כיפל חארת'. בצומת זה מסתיים כביש 5, חוצה שומרון, וממשיך כביש 505 עד לצומת פצאל. שם הצומת נגזר משם העיר הסמוכה, אריאל. הצומת בנוי כמעגל תנועה. באזור הצומת מוצבות חנויות שונות, בעיקר לחומרי בניין, שנבנו באופן בלתי חוקי, ושייכים לערבים פלסטינים. רבים מהמחבלים שביצעו פיגועים במקום שהו לפני הפיגוע באחת מן החנויות. בשל היותו צומת מועדף לפיגועי טרור פלסטיני במשך שנים, הציב צה"ל במקום חיילים באופן קבוע. בצמוד לצומת נמצא מלון אשל השומרון. 5 בפברואר 2018, - הפיגוע בצומת אריאל בו נרצח הרב איתמר בן גל 17 במרץ 2019 - הפיגוע המשולב בצומת אריאל שבו נרצחו החייל גל קיידאן והרב אחיעד אטינגר אסף גיבור, צומת אריאל: "התחנה המרכזית" של ערביי השומרון, באתר מקור ראשון, 5 בפברואר 2018 יפעת אריאלי, יממה לאחר הפיגוע הרצחני: צומת אריאל עדיין פצצה מתקתקת, באתר אשקובית, 18 במרץ 2019 המחסה למחבל בצומת אריאל: חנות לא חוקית, באתר סרוגים, ‏17.03.19 יותם ברגרו ג'קי חוריו יהונתן ליס, פיגוע באריאל: אב לארבעה נדקר למוות בכניסה להתנחלות; המחבל נמלט, באתר הארץ, 5 בפברואר 2018 אלישע בן קימון, איתי בלומנטל, אליאור לוי, רועי רובינשטיין, ענבר טויזר ורותם אליזרע, פיגוע משולב ליד אריאל: הרוג ופצועים אנוש וקשה, באתר ynet, 17 במרץ 2019
ז'יבואו

ז'יבואו (ברומנית: Jibou; בהונגרית: Zsibó, ז'יבו; בגרמנית: Siben, זיבן; ביידיש: זשיבוי) היא עיר במחוז סלאז' בצפון רומניה. יהודים ראשונים הגיעו לעיר בסוף המאה ה-18 כנראה מגליציה. כמה מהיהודים היו בעלי קרקעות, כרמים, יערות ובתי חרושת. הקהילה היהודית התארגנה לראשונה באמצע המאה ה-19 אז נוסדו בעיר חברה קדישא, בית קברות ונבנו בעיר מקווה ובסוף המאה ה-19 נבנה גם בית כנסת (עד לבנייתו התפללו היהודים בדירה שכורה בעיר). בעיר היו חסידים רבים של חסידות סיגט. בין השנים 1942 ל-1944 גויסו גברים צעירים מהקהילה לעבודות כפייה ובתחילת מאי 1944 רוכזו כל יהודי העיר למבנה בית הכנסת וב-3 במאי הועברו לגטו בשימלאו סילבאניי ומשם גורשו למחנה ההשמדה אושוויץ. ניצולים בודדים חזרו לעיר וניסו לשקם את הקהילה, ואף מינו לרב הקהילה המתחדשת את הרב משה יהודה כץ, אך עד מהרה עזבו כל היהודים את העיר. פנקס הקהילות רומניה ב, עמוד 141–142 ז'יבו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 157. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ז'יבואו בוויקישיתוף אתר האינטרנט הרשמי של ז'יבואו (ברומנית) "ז'יבואו", באתר JewishGen (באנגלית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
מזג אוויר (יישום)

יישומון מזג האוויר הוא יישומון המותקן מראש במכשירי אייפון ואייפוד טאץ'. הוא נכלל כחלק מחבילת יישומי ה-iOS מאז גרסת ה-iPhone OS 1. יישומון מזג האוויר מאפשר למשתמשים לבדוק את תחזית מזג האוויר של ערים שנבחרו. המשתמש יכול להוסיף מקומות נוספים על מנת להשיג מידע על חיזוי מזג האוויר עבור אותם מקומות, על ידי מעבר לרשימת הערים שנוספו ליישום והקשה על לחצן ההוספה המאפשר למשתמש להקליד את שם העיר, מיקוד או תא-דואר או קוד של שדה תעופה. ניתן אף להסיר מקומות שכבר נוספו על ידי מעבר פעם נוספת לרשימת הערים שנשמרו והחלקת האצבע שמאלה על גבי העיר מתוך הרשימה שהמשתמש רוצה להסיר. ב-iOS 8, יישומון מזג האוויר עודכן כך שהוא משיג את המידע על תחזית מזג האוויר מתוך The Weather Channel (אשר החליף את Yahoo! Weather שבו נעשה שימוש לפני כן). החל מ-iOS 10, ביכולתו של המשתמש להסיר את יישומון מזג האוויר באם אינו זקוק לו. נכון ל-iOS 12, המידע אודות תחזית מזג האוויר ניתן להצגה על גבי מסך הנעילה של מכשיר ה-iOS. מפות (יישום) לוח שנה (יישום) שעון (יישום) ריטצ'י, רין (ה-4 בדצמבר 2016). "Weather app: The ultimate guide".‏ iMore. בדיקה אחרונה ב-26 במאי 2018. רויאל, סימון (ה-13 בינואר 2017). "iPhone OS 1: The Beginning of an Era".‏ Low End Mac. בדיקה אחרונה ב-26 במאי 2018. הויס, ניל (ה-20 ביוני 2014) "Weather Channel providing Apple more detailed data for iOS 8 Weather app than Yahoo did".‏ Apple Insider. בדיקה אחרונה ב-26 במאי 2018. האסלם, קארן (ה-11 באוגוסט 2011) "How to delete almost every iPhone app, and hide the rest".‏ Macworld UK. בדיקה אחרונה ב-26 במאי 2018. קודס, סאם (ה-12 ביולי 2018) "How to Display Weather on iPhone Lock Screen?".‏ Mashtips.
בקץ'

בקץ' (בהונגרית: Bekecs) הוא כפר במחוז בורשוד-אבאוי-זמפלן שבצפון מזרח הונגריה. עד לשואה חיה במקום קהילה יהודית קטנה. במאה ה-18 ובתחילת המאה ה-19 הייתה בבקץ' קהילה יהודית. ובמקום קיים בית קברות יהודי. בשנת 1944 נרצחו רבים מיהודי המקום בשואת יהודי הונגריה. מדיה וקבצים בנושא בקץ' בוויקישיתוף אתר האינטרנט הרשמי של בקץ' (בהונגרית) "בקץ'", באתר JewishGen (באנגלית) מפקד האוכלוסין ההונגרי 2018 בית הקברות היהודי בבקץ' תיעוד יהודי בקץ' שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פלאופיס

פלאופיס (שם מדעי: Palaeophis; מילולית: "נחש קדום") הוא סוג של נחש קדום אשר חי בין הקרטיקון העליון לתקופת האאוקן לפני 33.9-70.6 מיליון שנה, כך שהוא מהמינים הבודדים אשר שרדו את הכחדת הקרטיקון לפני 66 מיליון שנה. הוא השתייך לקבוצת נחשים נכחדת מהקבוצה נחשים והיה שוכן ימים גדול ביותר. בסוג זה היו מספר סוגים שהקטן ביניהם הגיע לאורך 1.3 מטר אך הגדול ביותר ביניהם Palaeophis colossaeus הגיע לאורך מדהים של 9 מטרים, מה שהופך אותו לאחד מגדולי הנחשים מעולם, גדול בהרבה מפיתון בורמזי (על פי הממדים שנבדקו) שמגיע רק לאורך 6 מטרים. עם זאת רוב המינים היו קטנים בהרבה. בתוך נחש ימי הוא יכל לחצות את האוקיינוסים השונים וכך מאובניו התגלו באנגליה, צרפת, דנמרק, מרוקו, מאלי וחלק מארצות הברית. ככל הנראה הוא היה ניזון מדגים או מזוחלי ים אחרים. מדיה וקבצים בנושא פלאופיס בוויקישיתוף פלאופיס, באתר האנציקלופדיה של החיים (באנגלית) פלאופיס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פין (בעלי חיים)

פין הוא איבר המין הזכרי אשר משמש לצורך הזדווגות, ובקרב יונקים משמש גם לצורך השתנה. איברים אלה מופיעים אצל בעלי חיים רבים, הן אצל בעלי חוליות והן אצל חסרי חוליות, אך לא בכל המינים של בעלי החיים יש לזכרים פין, ובאותם מינים שבהם יש לזכרים פין הוא לא יהיה בהכרח איבר הומולוגי. ברוב המינים של בעלי החיים, בהם יש איבר שניתן לתאר אותו באופן סביר כפין, אין לו תפקיד מרכזי מלבד הזדווגות והעברת הזרע אל הנקבה, אך אצל יונקים עם שליה הפין נושא את החלק הדיסטלי של השופכה, אשר משחררת את השתן במהלך ההשתנה ואת הזרע במהלך הזדווגות. אצל רבים מהיונקים בעלי השליה, הפין מכיל עצם שמסייעת לנוקשות הפין. ערך מורחב – פין הפין האנושי מורכב משלוש עמודות של רקמות: שתיים מהן בגוף האיבר ואחת בראשו. כאשר מתעורר אצל הגבר גירוי מיני כלשהו, דם ממלא את הרקמות הספוגיות ומקשה אותן - מצב כזה נקרא זקפה. גודל (אורך והיקף) הפין משתנה מגבר לגבר, אבל כל עוד הוא בתחומי הנורמה, אין הגודל משפיע בהכרח על התפקוד. כמו בכל איבר אחר בגוף, אורכו והיקפו של הפין יכולים להשתנות במידה רבה בקרב חיות שונות מאותו המין. אצל בעלי חיים רבים, בעיקר יונקים, גודלו של פין במצבו הרפוי קטן הרבה יותר מגודלו במצב זקוף. פין (אדם) עצם הפין מדיה וקבצים בנושא פין בוויקישיתוף פין, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
פטיכודוס

פטיכודוס (שם מדעי: Ptychodus; מילולית: "שן מקופלת") הוא סוג של כריש נכחד מסדרת ההיבודונטים אשר חי בקרטיקון העליון בכל האוקיינוסים ובעיקר לחופי אמריקה הצפונית, שם נמצאו מינים רבים בים הפנימי המערבי הקדום. כריש זה התגלה במאה ה-19 בחפירות באנגליה וקיבל את שמו ב-1837 בידי החוקר האנגלי לואי אגאסי. המאובנים שנמצאו כללו מאובני שיניים שטוחות ומחוזקות בעלות מבנה רכסי שנועד לשייף ולפצח מזון קשה כמו קונכיות ולעיתים רחוקות גם שרידי סחוס עבה. מאובנים נוספים של מגוון מינים התגלו ברחבי העולם, לרבות בברזיל, צ'כיה, צרפת, גרמניה, הודו, יפן, ירדן, מקסיקו ובעיקר לחופי הים הפנימי המערבי של אמריקה הצפונית. כריש זה היה אחד מהגדולים שהיו מעולם והוא הגיע לאורך של 10 מטרים. מבנה גופו דמה לזה של כריש לווייתני או של כריש ענק אך בניגוד אליהם הוא ניזון מרכיכות בעזרת שיניו הגדולות העמוסות שהתחלפו ללא הרף. כריש זה ניזן בדומה לניבתן או לצב ים מרכיכות גדולות ואולי חי בדומה לכרישים החיים הטרודונטאים. הוא חיפש מזון איטי על קרקע הים, מזון שכלל דיונונים ובלמניטים אמוניטים גדולים כמו Parapuzosia seppenradensis שעלה על משקל טון ובעיקר צדפות גדולות כמו Inoceramus ו-Platyceramus, שהיו הגדולות שבצדפות אי-פעם. הכריש גרף אותם עם שיניו השטוחות ופיצח את הקונכיות בשיניו. מאובנים של שיני הכריש: מדיה וקבצים בנושא פטיכודוס בוויקישיתוף פטיכודוס, באתר האנציקלופדיה של החיים (באנגלית) פטיכודוס, באתר GBIF (באנגלית)
שעון (יישום)

יישום השעון הוא יישומון המותקן מראש במכשירי אייפון החל מ-iPhone OS 1, ובמכשירי אייפד החל מ-iOS 6. היישום מכיל בתוכו מסכים שונים: שעון עולמי, שעונים מעוררים, שעון עצר וספירה לאחור. ב-iOS 10, נוסף מסך חדש בשם "שעת שינה". שעון עולמי הוא מסך ביישום השעון המאפשר למשתמשים לקבל מידע אודות הטמפרטורה, שעה נוכחית ולחץ של ערים מרכזיות לפי בחירתם. ביכולתו של המשתמש להוסיף ערים נוספות כרצונו על ידי הקשה על לחצן ההוספה בראש המסך והקלדת שם העיר שהמשתמש מתכוון להוסיף לרשימת הערים במסך השעון העולמי. ניתן אף להסיר ערים שכבר נוספו לרשימה על ידי החלקת האצבע שמאלה על גבי העיר שהמשתמש רוצה להסיר והקשה על לחצן ההסרה. מסך השעונים המעוררים ביישום השעון מאפשר למשתמש לצפות בכל השעונים המעוררים שלו בתצוגה שבועית, ליצור שעונים מעוררים נוספים, וכיבוי והפעלה מחדש של שעונים מעוררים קיימים מתוך הרשימה. מסך שעון העצר ביישום השעון מאפשר למשתמש למדוד זמנים ואירועים ולדעת את משך הזמן שלהם. בנוסף, היישום מאפשר למשתמש להשהות או לאפס את שעון העצר, וכן למדוד מספר הקפות במדידה אחת. מסך הספירה לאחור ביישום השעון מאפשר למשתמש לקבוע טיימרים המודדים זמנים בכיוון ההפוך עד לשעה מסוימת. כאשר הספירה לאחור מגיעה לאפס, היישום מציג בפני המשתמש התראה המתלווה עם צליל שהמשתמש יכול לקבוע באפשרויות הטיימר. ב-iOS 10, נוסף מסך חדש ליישום השעון הנקרא "שעת שינה" - תכונה המבטיחה למשתמש שינה טובה יותר. הדבר מתבצע על ידי שאילת המשתמש שאלות לפני קביעת התכונה, וביניהן: מתי המשתמש מעוניין להתעורר, באילו ימים המשתמש מעוניין שהשעון המעורר לא יהיה מופעל, למשך כמה שעות המשתמש מעוניין לישון והאם המשתמש מעוניין לקבל תזכורת המודיעה לו כי עליו ללכת לישון. תכונה זו משתפת מידע אודות השינה של המשתמש עם יישום הבריאות על מנת לעקוב אחר נתוני השינה שלו. ב-iOS 7, סמליל מסך הבית של היישום מציג את השעה הנוכחית באופן דינאמי. ב-iOS 10 ערכת הממשק של היישום הפכה מבהירה לחשוכה ותצוגה חדשה של שעון העצר זמינה על ידי החלקת האצבע שמאלה על גבי שעון העצר הקודם, תצוגה המזכירה שעון עצר טיפוסי. מפות (יישום) לוח שנה (יישום) מזג אוויר (יישום) iPhone OS 1: The Beginning of an Era, Low End Mac, ‏2017-01-14 (באנגלית) iOS 6: The iPad Clock app, Engadget (באנגלית) Joe Hutsko, Barbara Boyd, iPhone All-in-One For Dummies, John Wiley & Sons, 2014-10-22. (באנגלית) MacFormat How To, How to use the iOS 9 Clock app, TechRadar (באנגלית בריטית) Clock App: The Ultimate Guide, iMore, ‏2018-01-16 (באנגלית) How to use the World Clock on iPhone and iPad, iMore, ‏2018-01-17 (באנגלית) How to set alarms on iPhone or iPad, iMore, ‏2016-01-25 (באנגלית) Jason R. Rich, Your iPad at Work (covers iOS 7 on iPad Air, iPad 3rd and 4th generation, iPad2, and iPad mini): Your iPad at Work_4, Que Publishing, 2013-11-18. (באנגלית) How to use Bedtime in the Clock app on iPhone and iPad, iMore, ‏2018-01-19 (באנגלית) Neil Hughes Tuesday, June 21, 2016, 11:30 am PT, Inside iOS 10: New 'Bedtime' feature helps you get a proper night's sleep, AppleInsider (באנגלית) Jason D. O'Grady, How to put fake 'widgets' on your iOS home screen, ZDNet (באנגלית) Top 25 Hidden iOS 10 Features and Changes, www.iphonehacks.com, ‏2016-06-13 (באנגלית) Thorin Klosowski, Top 10 Secret Features in iOS 10, Lifehacker (באנגלית)
היבודונטים

היבודונטים (שם מדעי: Hybodontiformes) היא סדרה של כרישים נכחדים אשר חיו בין הקרבון למיוקן ולאורך כל עידן המזוזואיקון. הכריש האחרון שחי בסדרה הוא המיוסינצ'דוס (Miosynechodus). בני סדרה זו היו בעלי גדלים שונים שהגדול ביניהם היה הכריש הענקי פטיכודוס שהגיע לאורך 10 מטרים, דומה לאורך של כריש ענק. למינים רבים בסדרה היו שיניים שטוחות שנועדה למחוץ רכיכות קשות שריון. אחרים היו טורפים המזכירים את הכרישים המוכרים. מאובניהם התגלו ברחבי העולם בשכבות תצורות של מינים ימיים. כמעט כל המאובנים כללו שרידי שיניים, מאחר ששלד הכרישים מורכב מסחוס רך יחסית שמתקשה להתאבן. ככל הנראה רבים מהם היו נפוצים במימי הקרטיקון והכילו מינים טורפים גדולים רבים אשר שחו בימים לצד מוסזאוריים טורפים, דמויי עמלץ אימתניים וזוחלי ים גדולים נוספים. לאחר הכחדת הקרטיקון הקבוצה דעכה יותר אך הצליחה לשרוד עד תקופת המיוקן. Acrodontidae Hybodontidae - בה ההיבודוס והאסטרקנתוס Lonchidiidae - בה הליסודוס Polyacrodontidae Ptychodontidae - בה הפטיכודוס מדיה וקבצים בנושא היבודונטים בוויקישיתוף היבודונטים, באתר האנציקלופדיה של החיים (באנגלית)
Saurophthirus

Saurophthirus הוא סוג של חרק נכחד מסדרת הפרעושים אשר חי בקרטיקון התחתון. הממצאים שלו התגלו ב-1976 ליד נהר הלנה שבסיביר והשתייכו למין Saurophthirus longipes. מין נוסף, Saurophthirus exquisitus התגלה בתצורת יישיין שבסין. פרעוש זה היה גדול מקרוביו והגיע לאורך 2.50 ס"מ, מה שהופך אותו לגדול הפרעושים המוכרים למדע שחיו. הוא היה צורת מעבר בין הפרעושים הקדומים לפרעושים המודרניים. ככל הנראה הוא מצץ דם של פטרוזאורים בדומה לפרעושים שניזונים מדם עטלפים או עופות מודרניים. פרעוש זה נראה בתוכנית ללכת עם דינוזאורים בפרק הרביעי, שם הוא מוצץ את דמו של אורניתוכירוס או טרופאוגנטוס. עם זאת הפרק מתרחש רחוק מהאזור בו נמצאו שרידיו. Saurophthirus, באתר האנציקלופדיה של החיים (באנגלית) Saurophthirus, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
גלגל ענק (פירושונים)

האם התכוונתם ל... גלגל ענק – מתקן שעשועים גלגל ענק (סרט) – סרט קולנוע של וודי אלן גלגלי ענק – ענף ספורט מסוג התעמלות שירים גלגל ענק (שיר של חלב ודבש) גלגל ענק (שיר של טונה) גלגל ענק (שיר של נוי פלדרון)
בלקוט

בלקוט (באורדו: بالاکوٹ) היא עיירה הממוקמת על גדות הנהר קונאר (Kunhar River) ונמצא במחוז מנשהרה בפרובינציית ח'ייבר פח'טונח'ווה בפקיסטן. העיר נחרבה ברעידת האדמה ב-2005, ונבנתה מחדש בסיוע "ממשלת פקיסטן וממשלת סעודיה עבור קורבנות רעידת האדמה" (SPAPEV), ארגון סעד סעודי. ב-26 בפברואר 2019 תקפו מטוסי קרב של חיל האוויר ההודי מטרות באזור בלקוט. לדברי ההודים מטרת התקיפה הייתה מחנה אימונים של ארגוני טרור, אך צילומי לוויין וסיורים של עיתונאים במקום הראו כי אף מטרה לא נפגעה. זו הייתה הפעם הראשונה שבה מטוסי קרב הודיים חצו את גבול קשמיר מאז מלחמת הודו-פקיסטן (1971). מדיה וקבצים בנושא בלקוט בוויקישיתוף ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אלפא רומיאו 110A

אלפא רומיאו 110A (באיטלקית: Alfa Romeo 110A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1934–1940, ובשנת 1950. יוצרו 34 יחידות. אוטובוסים עירוניים - 32 יחידות (בין השנים 1934-1935 יוצרו 12 יחידות, בשנת 1937 יוצרו 8 יחידות, בשנת 1940 יוצרו 12 יחידות). אוטובוסים בינעירוניים - 2 יחידות (יוצרו בשנת 1950). סדרה ראשונה. סדרה שנייה. דגמי "אלפא רומיאו 110A" יוצרו עבור חברת הנסיעות הציבורית "ATM (Milano)" (אנ'), והופעלו באזור מילאנו. מנוע קדמי. מנוע דיזל המתודלק על ידי סולר. מנוע דיזל המתודלק על ידי מתאן. מערכת היגוי - מימין. 2 דלתות כניסה. 28 מושבים. "אלפא רומיאו 110A" "אלפא רומיאו 110A" "אלפא רומיאו 110A" "אלפא רומיאו 110A" (סדרה שנייה, שנת 1940) אלפא רומיאו 40A אלפא רומיאו 85A אלפא רומיאו 140A מדיה וקבצים בנושא אלפא רומיאו 110A בוויקישיתוף רכבים אחרים שיוצרו על ידי "אלפא רומיאו" / ראו "אלפא רומיאו 110A" alfaromeo159.com/alfa/other-vehicles/buses-trucks-trolleybuses